==Konge af Frankrig== 
Ludvig 8. efterfulgte sin far Filip 2. August som konge af Frankrig ved dennes død [[14. juli]] [[1223]]. Han blev kronet samme år i [[Reims]]. Som konge videreførte han krigen mod Henrik 3. på fransk jord ved at angribe den engelske konges franske besiddelser. I 1226 ledede han et hærtog mod grevskabet [[Toulouse]]. Toulouse var formelt set et [[len]] under den franske krone, men den lokale greve [[Raymond 7. af Toulouse|Raymond 7.]] var blevet bandlyst af [[Den katolske kirke]] fordi han tolererede [[katharer|katharerne]]. Felttoget blev regnet som en succes men fik ingen varig betydning bortset fra, at kongen på vejen indtog byen [[Avignon]], som dermed kom til at høre under den franske konge i stedet for den [[Det tysk-romerske rige|tysk-romerske kejser]]. Efter hjemkomsten til Paris blev Kong Ludvig syg af [[dysenteri]], han døde 8. november 1226 på slottet i [[Montpensier]] i [[Auvergne]]. Han blev gravlagt i [[klosterkirken Saint-Denis|Saint-Denis Basilikaen]] uden for Paris.
Historie